CELEX: 62014CA0347
Language: da
Date: 2015-10-21 00:00:00
Title: Sag C-347/14: Domstolens dom (Anden Afdeling) af 21. oktober 2015 — New Media Online GmbH mod Bundeskommunikationssenat (anmodning om præjudiciel afgørelse fra Verwaltungsgerichtshof — Østrig) (Præjudiciel forelæggelse — direktiv 2010/13/EU — begrebet »program« og »audiovisuel medietjeneste« — fastsættelse af hovedformålet med en audiovisuel medietjeneste — muligheden for at sammenligne tjenesten med tv-spredning — medtagelsen af korte videoer i en sektion på et dagblads websted)

14.12.2015   
            
            
               DA
            
            
               Den Europæiske Unions Tidende
            
            
               C 414/7
            
         Domstolens dom (Anden Afdeling) af 21. oktober 2015 — New Media Online GmbH mod Bundeskommunikationssenat (anmodning om præjudiciel afgørelse fra Verwaltungsgerichtshof — Østrig)
   (Sag C-347/14) (1)
   
   ((Præjudiciel forelæggelse - direktiv 2010/13/EU - begrebet »program« og »audiovisuel medietjeneste« - fastsættelse af hovedformålet med en audiovisuel medietjeneste - muligheden for at sammenligne tjenesten med tv-spredning - medtagelsen af korte videoer i en sektion på et dagblads websted))
   (2015/C 414/10)
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Sagsøger: New Media Online GmbH
   
      Sagsøgt: Bundeskommunikationssenat
   
      Konklusion
   
   
               1)
            
            
               Begrebet »program« i den forstand, hvori udtrykket er anvendt i artikel 1, stk. 1, litra b), i Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) skal fortolkes således, at det omfatter tilrådighedsstillelse på et subdomæne til et dagblads websted af videoer af kort varighed, som svarer til korte sekvenser, som er uddrag fra lokale nyheds-, sports- eller underholdningsbulletiner.
            
         
               2)
            
            
               Artikel 1, stk. 1, litra a), nr. i), i direktiv 2010/13 skal fortolkes således, at vurderingen af hovedformålet med en tjeneste med tilrådighedsstillelse af videoer i forbindelse med en elektronisk udgave af et dagblad skal være forbundet med en undersøgelse af, hvorvidt denne tjeneste som sådan har et selvstændigt indhold og en selvstændig funktion i forhold til udbyderen af det pågældende websteds journalistiske aktiviteter og ikke blot er et uadskilleligt supplement til denne aktivitet, bl.a. på grund af forbindelserne mellem det audiovisuelle udbud og det tekstmæssige udbud. Det tilkommer den forelæggende ret at foretage denne vurdering.
            
         
      (1)  EUT C 329 af 22.9.2014.